Nordsøruten
Nordsøruten er en international cykelrute, etableret 2001.
Nordsøruten er en sammenhængende rute gennem otte lande rundt om Nordsøen: Danmark, Tyskland, Holland, Belgien, England, Skotland, Norge og Sverige og inkluderer flere færgeforbindelser. Den er 5.942 km lang og dermed den længste cykelrute i verden.
Nordsøruten bygger på nationale cykelruter – i Danmark Vestkyststien (Rudbøl-Skagen) og en del af Østkystruten, fra Hulsig til Grenaa – og skiltningen er de nationale cykelruteskilte. Den danske del af Nordsøruten er 779 km lang, deraf 560 km på Vestkyststien.